Peru, sipërmarrësi mirëpret imigrantët nga Venezuela
Për shkak të kolapsit ekonomik mijëra venezuelianë po largohen nga vendi dhe shumë prej tyre kanë shkuar në Peru
Venezuelianët po largohen nga vendi i tyre në masë dhe eksodi i tyre mund të krahasohet me krizën e refugjatëve sirianë. Ndihma ndërkombëtare ka filluar të arrijë tek njerëzit në nevojë. Shtetet e Bashkuara kanë njoftuar së fundmi 16 milionë dollarë ndihma humanitare për vendet që ndihmojnë imigrantët nga Venezuela të sistemohen në vende të reja. Në Peru, një sipërmarrës po përpiqet të japë kontributin e tij për të ndihmuar familjet nga Venezuela të fillojnë një jetë të re. Korrespondentja e Zërit të Amerikës, Celia Mendoza sjellë hollësitë. Nëntëmbëdhjetëvjeçarit, Suker Alvarado ende i mbushen sytë me lot kur kujton babanë dhe gjyshërit e tij. Ata ngelën në Venezuelë kur ai dhe pjesa tjetër e familjes së tij emigruan në Peru 11 muaj më parë, me xhepat bosh. Ata u pritën në një strehimore në San Juan del Lurigancho në Peru. thotë Suker Alvarado, imigrant nga Venezuela. Sipërmarrësi peruan René Cabaña hapi dyert e strehimores pasi pa valën e refugjatëve venezuelianë në Peru, që tani vlerësohet të ketë arritur në mbi 115,000 njerëz. Cabaña krijoi strehimoren për të strehuar disa nga imigrantët në një lagje, që tani me dashuri quhet "Chamo", që do të thotë "mik". thotë Rene Cabañas, themeluesi dhe koordinatori i strehimores. Çdo dhomë në qendrën e refugjatëve është e pajisur me shtretër marinari për të strehuar numrin në rritje të venezuelanëve që vijnë çdo ditë. thotë Ricardo Tovar, imigrant nga Venezuela. Nisma ndihmon refugjatët venezuelanë të gjejnë punë në mënyrë që ata të mund të mbështesin veten e tyre. Ricardo Tovar, i cili erdhi në Peru me gruan e tij dhe vajzën e tij, planifikon të rrisë familjen e tij këtu. thotë imigranti nga Venezuela. Më shumë se një milion imigrantë venezuelianë kanë ikur nga vendi i tyre që nga fillimi i kolapsit ekonomik të Venezuelës më shumë se gjashtë vjet më parë.